Ruban el xe un comun de 13.523 abitanti de ła provincia de Padova. Se tribuise el nome de Ruban a un soldà roman, Rubius, chel gaveva teritori da ste parte. El sentro abità el se catava sul quinto miłio su ła strada infrà Pàdova e Vicensa. Sarmèoła, invese, ła jera sul terso miłio e ła toe el so nome dal'acanpamento de soldai sàrmati, anca se se pensa chel posa vègnare fora da ła prexensa de un mucio de aqua . De sto teritorio se ga tacà a parlar de novo dal ano miłe. El teritorio del comune el ste cata inte ła Pianura vèneta, e'l xe conpletamente pian. Ai ténpi dei romani e del Alto Medioevo el jera traversà dal corso del fiume Brenta, chel ga trasà coi sui meandri l'andar de qualche strada, de fosai e de parsełe territoriałe; ancó el xe traversa da corsi d'aqua menuri, el prinsipałe dei quai el xe el canałe Brentea che ghe separa el teritorio oriental co queo del comune de Pàdova, mentre el Brenta el pasa qualche chiłòmetro a Nord, visin a Lìmena. Inte el so teritorio se cata el Parco etnogràfego, chel xe su ła riva de un lagheto artifexałe, nasùo dal'atività de scavar giara.